Komisjoni määrus (EÜ) nr 1021/2003,

13. juuni 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 23176/2002, [2] eriti selle artikli 9 lõiget 1,

ning arvestades järgmist:

(1) Et tagada määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane sätestada, et kauba valdajad võivad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik; [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõikele 6 veel kolme kuu jooksul tugineda liikmesriikide tolliasutuste antud siduvale tariifiinformatsioonile selliste kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesolevale määrusele, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuni 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 331, 7.12.2002, lk 3.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

Paisriisist kettakujulised tooted (ligikaudu 4,5 cm diameetriga ja ligikaudu 1 cm paksused), mille üks pool on kaetud õhukese tumepruuni glasuurikihiga, mis ei ole paksem kui 0,5 mm ning sisaldab vähem kui 0,4 % kakaod. Toode sisaldab ka suhkrut, taimerasva, lõssi ja lõssipulbrit, vadakupulbrit, jaanikaunapulbrit, sojaoa letsitiini, värvaineid ning lõhna- ja maitseühendeid. Toode on pakendatud jaemüügiks. (Vt foto) | 19041030 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 18 märkusega 1, grupi 19 märkusega 3 ning CN-koodide 1904, 190410 ja 19041030 sõnastusega. Toode sisaldab grupi 19 märkuse 3 kohaselt kakaod alla 6 massiprotsendi, arvestatuna täiesti rasvavabalt (vt kaupade kirjeldamise ja kodeerimise harmoneeritud süsteemi selgitavat märkust grupi 19 kohta). Toodet ei saa grupi 19 märkuse 3 tähenduses pidada šokolaadiglasuuriga valmistiseks, mis kuulub rubriiki 1806 (vt ka kaupade kirjeldamise ja kodeerimise harmoneeritud süsteemi selgitavat märkust grupi 18 kohta, erand (id)). Kuna toode on valmistatud teraviljade paisutamise või röstimise teel, siis kuulumata ühessegi teise nomenklatuuri rubriiki, vastab see rubriigi 1904 tingimustele (vt kaupade kirjeldamise ja kodeerimise harmoneeritud süsteemi selgitavat märkust rubriigi 1904 kohta, A osa) |

+++++ TIFF +++++

--------------------------------------------------